CELEX: 62012CN0375
Language: fi
Date: 2012-08-06 00:00:00
Title: Asia C-375/12: Ennakkoratkaisupyyntö, jonka Tribunal administratif de Grenoble (Ranska) on esittänyt 6.8.2012 — Margaretha Bouanich v. Direction départementale des finances publiques de la Drôme

20.10.2012   
            
            
               FI
            
            
               Euroopan unionin virallinen lehti
            
            
               C 319/3
            
         Ennakkoratkaisupyyntö, jonka Tribunal administratif de Grenoble (Ranska) on esittänyt 6.8.2012 — Margaretha Bouanich v. Direction départementale des finances publiques de la Drôme
   (Asia C-375/12)
   2012/C 319/03
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal administratif de Grenoble
   
      Pääasian asianosaiset
   
   
      Kantaja: Margaretha Bouanich
   
      Vastaaja: Direction départementale des finances publiques de la Drôme
   
      Ennakkoratkaisukysymykset
   
   
               1)
            
            
               Ovatko Euroopan yhteisön perustamissopimuksen 43, 56 ja 58 artikla (joista on tullut Euroopan unionin toiminnasta tehdyn sopimuksen 49, 63 ja 64 artikla) esteenä [yleisen verolain (code général des impôts) 1 §:n ja 1649-0 A §:n] kaltaiselle lainsäädännölle, jonka mukaan tilanteessa, jossa Euroopan unionin jäsenvaltiossa asuva henkilö, joka on toiseen Euroopan unionin jäsenvaltioon sijoittautuneen yhtiön osakkeenomistaja, saa osinkoja, joista verotetaan kummassakin jäsenvaltiossa, ja jossa kaksinkertaista verotusta on säännelty hyvittämällä hänen asuinvaltiossaan vero, jonka hän on maksanut osingot jakaneen yhtiön jäsenvaltiossa, vuoden aikana saatujen tulojen 60:n tai 50:n prosentin veron enimmäismäärän mekanismissa ei oteta huomioon toisessa jäsenvaltiossa maksettua veroa tai se otetaan huomioon vain osittain?
            
         
               2)
            
            
               Voidaanko tällainen rajoitus perustella tarpeella varmistaa verojärjestelmän johdonmukaisuus tai tarpeella suojata tasapainoista verotusvallan jakoa jäsenvaltioiden välillä tai muulla yleisen edun mukaisella pakottavalla syyllä?